प्रदीपको सुखद जित
नेपालका टेनिस खेलाडी प्रदीप खड्काले आइतबार पुरुष एकल टेनिसमा दुर्लभ जित निकालेका छन् । उनले पहिलो चरण टिमोर लिस्टेका एन्टोनियो मेन्डिसलाई ६–० र ६–० ले हराए । प्रदीपले अब दोस्रो चरणमा सोमबार जापानका सातौं वरीयताका मोची जुकीसँग खेल्नेछन् ।
हाउचाउ — नेपालका टेनिस खेलाडी प्रदीप खड्काले आइतबार पुरुष एकल टेनिसमा दुर्लभ जित निकालेका छन् । उनले पहिलो चरण टिमोर लिस्टेका एन्टोनियो मेन्डिसलाई ६–० र ६–० ले हराए । प्रदीपले अब दोस्रो चरणमा सोमबार जापानका सातौं वरीयताका मोची जुकीसँग खेल्नेछन् ।स्लिषा भण्डारीअन्य खेलमा भने नेपाली खेलाडी पराजित भए । पुरुष डबल्समा प्रतियोगिताको वरीयताको दोस्रो नम्बरमा रहेका प्रदीप र अभिषेक बाँस्तोला भारतका साकेथ साइ र राजकुमारसँग ६–२ र ६–३ ले पराजित भए । महिला एकलमा अभिलाषा विष्ट थाइल्यान्डकी माननचाया स्वानगेवसँग एकपक्षीय रूपमा ६–० र ६–० ले पराजित भइन् । माहिका राणा पनि दक्षिण कोरियाकी पार्क साहयुनसँग ६–० र ६–१ ले पराजित भइन् ।रग्बी : रग्बी सेभेन्समा नेपालको प्रदर्शन निकै कमजोर रह्यो र आइतबारका तीनै खेलमा पराजित रह्यो । नेपाल समूह ‘डी’ मा अबेर भएको खेलमा अफगानिस्तानसँग ४१–० ले हार्‍यो । त्यस अगाडि यूएई र चीनसँग ठूलो अन्तरले पराजित भयो । यूएई ५५–७ ले विजयी रह्यो भने चीन अझ एकपक्षीय रूपमा ६५–० ले जितसम्म पुग्न सफल रह्यो ।बक्सिङ : महिलातर्फ संगीता सुनार ६० केजी तौल समूहको अन्तिम १६ को समूहमा भियतनामकी हा थी लिन्हसँग अंकका आधारमा ५–० ले पराजित भइन् । यस्तै पुरुषतर्फ ८० केजी तौल समूहमा दीपक श्रेष्ठ पनि अन्तिम १६ मा उज्वेकिस्तानका खबिबलाभ टुराबेकसँग अंककै आधारमा ५–० पराजित भए ।जुडो : जुडोमा नेपालका विकास विकले सुरुमा एक भिडन्त जिते पनि त्यसलाई कायम राख्न सकेनन् । पुरुष ६० केजीमुनि तौल समूहमा उनले अन्तिम ३२ को खेलमा कम्बोडियाका गुचकोभ कोलाडेमयरलाई हराए । त्यसपछि उनी तुर्किमिनिस्तानका अयेबेक ओमिरोभसँग इप्पोनबाट पराजित भए । अन्य खेलमा अन्तिम १६ को महिला ५२ केजीमुनि देविका माया मंगोलियाकी सोसोरबरमसँग इप्पोनका आधारमा पराजित भइन् ।पौडी : नेपालका एलेक्जान्डर शाह पुरुष सय मिटर फ्रि स्टाइलमा नयाँ राष्ट्रिय कीर्तिमान बनाउन असफल रहे । उनले ५४.१४ सेकेन्डमा दूरी पूरा गरे र आठ खेलाडी सम्मिलित तेस्रो हिटमा अन्तिम स्थानमा रहे । समग्रमा भने सहभागी कुल ४४ खेलाडीमध्ये ३४ औं स्थानमा रहे ।तेक्वान्दो : तेक्वान्दोका प्रेमबहादुर लिम्बू पदकको नजिक पुगेर पनि आइतबार चुकेका छन् । पुरुष व्यक्तिगत पुम्सेको क्वाटरफाइनलमा उनी फिलिपिन्सका प्याट्रिक किंग पेरेजसँग पराजित भए । त्यसमा पेरेजले ७.५६ अंक बुटलेकामा प्रेमको प्रदर्शन ७.१६ रह्यो । त्यस अगाडि उनले पाकिस्तनानका अब्दुल कादिरलाई हराएका थिए । त्यसमा उनले ७.३६ अंक जोडेकामा उनका प्रतिद्वन्द्वीको नाममा ७.२५ रह्यो । महिला व्यक्तिगत पुम्सेमा नेपालकी स्वस्तिका तामाङ पहिलो खेलमै पराजित भइन् । उनलाई सिंगापुरकी आकिदा दियानाले हराएकी हुन् । स्वस्तिकाले ७.२५ अंक बटुलेकामा दियानाले ७.६० अंक हात पारेकी थिइन् ।सुटिङ : महिला दस मिटर एयर राइफल्सको प्रारम्भिक छनोट चरणमा नेपालकी स्लिषा भण्डारी आइतबार ४७ औं स्थानमा रहिन् । उनले ६ सय ५४ अध्ये ६ सय १६.९ अंकको प्रदर्शन गरिन् । यस्तै नेपालकी अर्की खेलाडी सुस्मिता नेपाल ६ सय ७.९ अंकसहित ५८ औं स्थानमा रहिन् । प्रतियोगितामा ६२ खेलाडीको सहभागिता रहेको थियो । त्यसमध्ये तीन खेलाडीले सहभागिता जनाए । यस चरणमा चीनकी हान जे ६ सय ३४.१ अंकसहित पहिलो भइन् । फाइनल चरणमा भने अर्की चिनियाँ खेलाडी हङ वाइ स्वर्ण पदक जित्न सफल रहिन् । नेपालले सुटिङमा भाग लिएको यो नै एक मात्र स्पर्धा हो ।क्रिकेट : नेपाली क्रिकेट टिमका सदस्य ललितनारायण राजवंशी घाइते भएपछि उनको स्थानमा सागर ढकालले खेल्न पाउने निश्चित भएको छ । ओलम्पिक काउन्सिल अफ एसिया (ओसीए) ले उनको नाम आइतबार स्वीकृत गरेको हो । नेपाली क्रिकेट टिम सोमबार चीन आइपुग्ने कार्यक्रम रहेको छ । नेपालले बुधबार मंगोलियाविरुद्ध पहिलो खेल खेल्नेछ । त्यसपछि आइतबार माल्दिभ्सको सामना गर्नेछ । नेपालको खास चुनौती क्वाटरफाइनल पुगेपछि सुरु हुनेछ, जहाँ नेपालले टेस्ट मान्यता राष्ट्रको सामना गर्नुपर्ने हुन्छ । यसअघि एसियाली खेलकुदकै तयारीका क्रममा अभ्यास गर्ने बेला ललित घाइते भएका थिए । ई–स्पोर्ट्स : ई–स्पोर्ट्स एरेना अफ भेलोरमा नेपाल थाइल्यान्डसँग क्वाटरफाइनलमा पराजित रह्यो । सिधै क्वाटरफाइनल पुगेको नेपाल थाइल्यान्डसँग २–० ले पराजित भएको हो । ई–स्पोर्ट्सअन्तर्गत फिफा क्वालिफिकेसन म्याचमा नेपालका समिर गुरुङ मकाउका हाङ साम तोङसँग २–१ ले हारे ।ह्यान्डबल : ह्यान्डबलमा महिलातर्फ नेपाल आयोजक चीनसँग ५७–१० अंकले पराजित भयो ।